නවවැන්නේ ගුරු තැන්පත්වීම ද ඉතා ශුභ පිහිටීමක් වශයෙන් සැළකිය හැකිය. විශ්ව කේන්ද්‍රයේ භාග්‍යස්ථානය හෙවත් නවවැන්න ගුරුට අයත් බැවින් නවවැන්නේ ගුරු තැන්පත්වීම හොඳ උසස් අධ්‍යාපනයක් ලැබිය හැකි පිහිටීමක්ය. තවද නවවැන්නේ ගුරු තැන්පත්වීම දරුපළ කෙරෙහි ද ශූභවාදී බලපෑම් ඇති කරයි. එසේ වන්නේ පුත්‍රස්ථානය වන පස්වැන්නෙන් පස්වැන්න නවවැන්න වීමයි. යහපත් ආකාරයෙන් ගුරු නවවැන්නේ තැන්පත් වීම ගුණගරුක, නීතිගරුක, අවංක, වාසනා ගුණයෙන් පරිපූර්ණ පුද්ගලයෙකු බිහිකරයි. එබැවින් නවවැන්නේ ගුරු තැන්පත් වීම යහපත් පිහිටීමකි. දසවැන්නේ ගුරු තැන්පත්වීමද ශුභ පිහිටීමක් වශයෙන් හැඳින්විය හැකිය. ගුරු දසවැන්නේ පිහිටි අයට උසස් රැකියාවක් හිමිවීමේ වාසනාව ලැබේ. රජයේ උසස් තනතුරු ඇති රැකියාවක නිරතවීමේ වාසනාව හිමිවේ. එසේම තමන් ලැබූ තනතුරේ දිනෙන් දින ඉහළට යාමට භාග්‍ය හිමිවේ. එමෙන්ම තමන් කරන රැකියාවෙන් උපයන මුදලින් තමන්ගේ දියුණුව සහ පවුලේ දියුණුව සලසා ගැනීමේ වාසනාව හිමි වේ.
පුත්‍රස්ථානය වන්නේ කුමක්ද?
පස්වැන්න